FIFA 2021, cel mai vândut joc în pandemie. Iubita unui gamer: "M-a terorizat. Într-o zi o să se trezească cu PlayStation-ul pe geam".
FIFA 2021 este pe locul 1 în topul celor mai vândute jocuri din UK. Au fost vândute 2 milioane de exemplare, în Marea Britanie, în doar 4 luni.
Pandemia ne-a furat ieșirile în oraș, dar ne-a adus mai mult timp pentru noi. Românii au găsit variante ca să se distreze acasă. Și au cheltuit bani grei pe jocuri video. Așa a ajuns FIFA 2021 cel mai vândut joc al anului trecut. La doar 4 luni de la lansare, s-a vândut în peste 2 milioane de exemplare în Marea Britanie. Și în România a făcut furori. O spune Alex, căruia jocul i-a ținut companie."Pe perioada pandemiei când am rămas fără loc de muncă, mă jucam 4-5 ore, poate și o zi întreagă. De când mi-am reluat activitatea, am cam neglijat consola mă joc 2 ore, poate nici alea", a spus Alex.Cristiana, iubita lui Alex, nu este însă la fel de încântată de joc. "M-a terorizat. Nu face nimic altceva, doar merge la muncă și se joacă. Într-o zi cred că o să se trezească cu PlayStation-ul pe geam. Am așa o presimțire", a tunat Cristina.În prima lună de la lansare, FIFA 2021 a fost vândut în peste 1,5 milioane de exemplare la nivel global.